
	Εγχειρίδιο Εξαγωγών: Ένα χρήσιμο εργαλείο για τον επιχειρηματία για την ανάπτυξη της εξωστρέφειας της επιχείρησής του

	Το Εγχειρίδιο Εξαγωγών αναπτύχθηκε στο πλαίσιο του έργου Trawbor, με σκοπό να αποτελέσει ένα εργαλείο για τον επιχειρηματία για την ανάπτυξη της εξωστρέφειας της επιχείρησής του και τη διεθνοποίηση των δραστηριοτήτων του.

Πρόκειται για έναν εύχρηστο οδηγό, μία βήμα προς βήμα ανάλυση των σταδίων της διεθνοποίησης μιας επιχείρησης, ξεκινώντας από τη διάγνωση του επιπέδου της εξαγωγικής ετοιμότητας της έως το τελικό στάδιο αποπληρωμής της παραγγελίας. Ιδιαίτερη σημασία δίνεται στην ενότητα των τελωνειακών και φορολογικών διαδικασιών και των απαιτούμενων εγγράφων για την υλοποίηση της εξαγωγής, παρέχοντας όλη την απαραίτητη πληροφορία για τον επιχειρηματία, έτσι ώστε να μπορεί να αναπτύξει τις ικανότητές του σε σχέση με τις εξαγωγές, αλλά και να είναι σε θέση να τις επεκτείνει και να τις εμπλουτίζει συνεχώς.

Το εγχειρίδιο αναφέρεται και σε ενδοκοινοτικές παραδόσεις και σε εξαγωγές, με την τυπική έννοια του όρου, δηλαδή συναλλαγές με τρίτες χώρες, ενώ εστιάζει κυρίως στον τομέα των εμπορευματικών συναλλαγών, με επιμέρους αναφορές, όπου κρίνεται απαραίτητο στον τομέα των υπηρεσιών.


	Βάση για την ανάπτυξη του Εγχειριδίου Εξαγωγών αποτέλεσε μία μελέτη - σε βάθος ανάλυση των φορολογικών και τελωνειακών ζητημάτων και του περιβάλλοντος των εξαγωγών στην Ελλάδα και στην πρώην Γιουγκοσλαβική Δημοκρατία της Μακεδονίας, σε μια προσπάθεια διερεύνησης της υφιστάμενης κατάστασης σχετικά με τις εξαγωγές και την αναγνώριση εμποδίων και προβλημάτων. 

Το πλήρες κείμενο της μελέτης, όπως και όλα τα παραδοτέα του έργου Trawbor, καθώς και οι απαραίτητες πληροφορίες που αφορούν το γενικότερο πλαίσιο του έργου, είναι διαθέσιμα στην ιστοσελίδα του έργου: www.trawbor.eu.

Ημερίδα με θέμα: «ΕΜΠΟΡΙΟ ΧΩΡΙΣ ΣΥΝΟΡΑ»
Η ανάπτυξη ολοκληρωμένων εργαλείων για την πρόσβαση των επιχειρήσεων σε ξένες αγορές, τη βελτίωση της εξωστρέφειάς τους και τη διεθνοποίησή τους, αποτελεί το αντικείμενο του έργου TRAWBOR, στο πλαίσιο του οποίου διοργανώθηκε από τον Σύνδεσμο Εξαγωγέων Βορείου Ελλάδος (ΣΕΒΕ) ημερίδα με τίτλο «ΕΜΠΟΡΙΟ ΧΩΡΙΣ ΣΥΝΟΡΑ» την Πέμπτη, 13 Νοεμβρίου 2014, στο ξενοδοχείο THE MET, στη Θεσσαλονίκη.

Το πρόγραμμα της εκδήλωσης περιλάμβανε την παρουσίαση του Εγχειριδίου Εξαγωγών και την παρουσίαση τελωνειακών και φορολογικών θεμάτων εξαγωγικών επιχειρήσεων από αρμόδιους εκπροσώπους της τελωνειακής και φορολογικής υπηρεσίας της Γενικής Γραμματείας Δημοσίων Εσόδων. 
Την ημερίδα παρακολούθησαν πάνω από 120 συμμετέχοντες στους οποίους διανεμήθηκε σε έντυπη μορφή το Εγχειρίδιο Εξαγωγών.     

Για περισσότερες πληροφορίες, μπορείτε να επισκεφτείτε την ενότητα «Εκδηλώσεις» στην ιστοσελίδα του έργου στο http://www.trawbor.eu. 

3η συνάντηση εργασίας: 16 Οκτωβρίου 2014
 Η 3η συνάντηση εργασίας των εταίρων του έργου, διοργανώθηκε από το ΤΕΙ Δυτικής Μακεδονίας και πραγματοποιήθηκε στη Φλώρινα στις 16 Οκτωβρίου 2014 στην Κεντρική Δημοτική Βιβλιοθήκη,  με τη συμμετοχή εκπροσώπων όλων των εταίρων του έργου.

Το πρόγραμμα της συνάντησης περιλάμβανε:

· Επίσημο καλωσόρισμα
· Σύντομη παρουσίαση των δράσεων που υλοποιήθηκαν από τους συμμετέχοντες φορείς του έργου κατά το τελευταίο τρίμηνο.

· Ρόλοι και αρμοδιότητες ανά εταίρο για την υλοποίηση των εκπαιδευτικών σεμιναρίων και συνεδρίων σε Θεσσαλονίκη και Μπίτολα
· Παρουσίαση ηλεκτρονικής πλατφόρμας e-lectures
· Business matching e-tool: σχεδιασμός και λειτουργία

· Σχέδιο δράσης για το τρίμηνο Οκτώβριος 2014 – Ιανουάριος 2015. Ρόλοι και αρμοδιότητες ανά εταίρο.
Η ολοκλήρωση του έργου σύμφωνα με το εγκεκριμένο χρονοδιάγραμμα εργασιών, είναι στις 31 Ιανουαρίου 2015.
Περισσότερες πληροφορίες για την 3η συνάντηση εργασίας μπορείτε να βρείτε στην ιστοσελίδα του έργου στο http://www.trawbor.eu.

Entrepreneurial Information Centre

for SME Development

in the Cross Border Region Bitola

Τεχνολογικό Εκπαιδευτικό Ίδρυμα

Δυτικής Μακεδονίας



	Οι απόψεις που εκφράζονται στην παρούσα έκδοση δεν αντικατοπτρίζουν τις απόψεις της Ευρωπαϊκής Ένωσης, των συμμετεχουσών χωρών και της Διαχειριστικής Αρχής 



	Το Έργο συγχρηματοδοτείται από την Ευρωπαϊκή Ένωση και από Εθνικούς Πόρους των συμμετεχουσών χωρών στο πλαίσιο του Διασυνοριακού Προγράμματος ΙΡΑ «Ελλάδα – πρώην Γιουγκοσλαβική Δημοκρατία της Μακεδονίας 2007-2013»
[image: image7.jpg]The Project is co-funded by the European Union and by National Funds of the Participating Countries
under the IPA Cross-Border Programme “Greece - The former Yugoslav Republic of Macedonia 2007-2013"

